section_heading: Podatci o autorima
paragraph_text: Crtež Julia Ribere uvelike je zaslužan za popularnost stripa i nema savršen crtež kao npr. Giraud ili Rosinski, primjetne su razlike u kvaliteti od table do table, lagana statičnost likova i slično. Maštovitost koju Ribera posjeduje anulira sve njegove nedostatke. Karakteristično za njegov crtež je kontrastiranje linijskog crteža s mračnim slikama. Zbog toga je Aster Blistok prvenstveno crno - bijeli strip, iako je i u boji dobar. Također, prisutno je kontrastiranje lijepog i ružnog, bilo da se radi o krajolicima ili o likovima.